En marxa el dispositiu especial de seguretat per a Falles
28 febrer 2018

## En marxa el dispositiu especial de seguretat per a Falles28 febrer 2018Última actualització: 14 juliol 2025

![](../gestion/img/_AO_8304-copia.jpg)  
  

La regidora delegada de Seguretat, Àngels Pérez, ha fet balanç del resultat que va tindre ahir la Junta Local de Seguretat de la ciutat. Una trobada que va estar presidida per l'alcaldessa de la ciutat, Diana Morant i on van participar el comissari en cap de la Policia Nacional, el Cap dels bombers de Gandia, efectius de la Guàrdia Civil i de la Unitat Adscrita a la Policia Autonòmica a més de membres de la delegació de Govern per fer el seguiment sobre violència de gènere.  
  
En primer lloc es va realitzar una valoració sobre la campanya de Nadal i Reis on es va destacar molt positivament la col·laboració i coordinació en les reunions tècniques entre Policia Local i Policia Nacional que es realitzen setmanalment. "_Una iniciativa que ens permet ser més eficaços i millorar l'organització entre les dues forces de seguretat_" va declarar **Àngels Pérez**. Aquest tipus de coordinació va permetre que la celebració de la Diocesana es realitzés sense incidents per la qual cosa es va traslladar una felicitació als cossos de seguretat implicats.  
  
Sobre el dispositiu especial per a Falles i Setmana Santa, la regidora ha informat d'una de les novetats que es produirà aquest any i que implica posar en marxa un aplicatiu per facilitar la coordinació entre els diferents cossos de seguretat.  
  
És a dir que, durant la celebració de les falles es lliurarà al Centre de Coordinació d'Emergències (112) un mapa de Gandia on estaran situades les falles, les carpes i els carrers tallats que hi haurà a la ciutat, de manera que, si hi ha alguna emergència, el 112 enviarà a un dispositiu a tots els agents implicats (bombers, Policia Nacional, ambulàncies, Guàrdia Civil, Policia Autonòmica, etc.) el mapa de la ciutat. D'aquesta manera podran veure en les seues pantalles del 112, on es troba la incidència i si hi ha algun obstacle, el que facilitarà l'accés a les unitats que vagen cap a aquest lloc i d'aquesta manera millorar l'atenció de la ciutadania i prestant millor servei. Aquesta innovació s'aplicarà en tots aquells dispositius especials que es desenvolupen a la ciutat.  
  
El dispositiu especial de Falles comptarà amb 46 efectius de la Policia Local dividits en tres torns i de cara a la nit de la cremà s'incrementarà amb un reforç. Per la seua banda, Protecció Civil comptarà amb 52 persones mentre que la Policia Nacional.  
  
Quant als controls sobre material pirotècnic, la Guàrdia Civil ha informat que seguirà fent les inspeccions en els espectacles pirotècnics, igual que ja es va fer l'any passat durant els quatre dies. També inspeccionaran els establiments que fan venda de material pirotècnic i es faran els controls d'alcoholèmia i de consum de drogues durant el divendres, dissabte i diumenge.  
  
Finalment s'ha fet el seguiment del protocol sobre violència de gènere.  
Primer s'ha informat de totes aquelles activitats que, des de l'Ajuntament, s'estan portant endavant en matèria de violència de gènere i informat de la pròxima convocatòria de la sisena Mesa de Protocol contra la violència de gènere per seguir treballant els protocols amb Policia Nacional, Policia Local i l'Hospital.

[Twittear](https://twitter.com/share)